Ni havis neniujn konatojn en la urbo, nek striktan planon, do post eliri la fridujon (pardonon – la buson) simple rigardis ĉirkaŭen. Du paŝojn for jam viciĝis virinoj kun afiŝoj pri casas particulres . Ni elektis la plej belan foton, priparolis la prezon kaj kondiĉojn kaj ekmarŝis post nia gastigantino. Surloke atendis nin ioma surprizo – antaŭaj gastoj ankoraŭ ne lasis la ĉambron, do tiu varianto fiaskis.